ဂေါ်မိတ်

ဂေါ်မိတ် (Zircon) စွာ စိန်ကိုတုပနိုင်လောက်အောင် ရောင်လက်အား/မီးအား(Dispersion/Fire)ကကောင်းကောင်းရေ တွင်းထွက်ဖြစ်ရေ။ ဓာတုဖွဲ့စည်းမှုမှာ ဇာဂွန်နီယံဆီလီကိတ် ဖြစ်ပြီးကေ မာဆင့် ၇ မှ ၇.၅ ဟိရေ။ ရောင်လက်မှာ ဆီရောင်လက် မှ စိန်ရောင်လက် ထိဟိတတ်ကတ်ရေ။ ပုံဆောင်စနစ်မှာ စတုဂုဏ်စနစ်ဖြစ်ပြီး သိပ်ရေးဆ ၄.၆၈ ဟိရေ။

 ဂုဏ်သတ္တိတိ 
ဂေါ်မိတ်ရေ ရေဒီယိုဓာတ်ကြွရေ ဂုဏ်သတ္တိအနည်းငယ်ဟိသော်လည်း လူကိုဘေးဥပါဒ်ဖြစ်စေရေအထိ အန္တရာယ်မဟိပေ။ အရောင်မျိုးကွဲတိစွာဟိပြီး အတွိ့ရများရေအရောင်တိအနက်မှ ရောင်မဲ့၊အဝါရောင် နန့်အပြာရောင် ရို့သာ လူရို့ကနှစ်သက်ကြပြီးကေ လတ်ဝတ်ရတနာအဖြစ် သုံးစွဲကတ်ရေ။ ဂေါ်မိတ်ပြာတိစော် များသောအားဖြင့် အပူပီးပြုပြင်ခြင်းဖြင့် အရောင်ပြောင်းထားခြင်းဖြစ်လေ့ဟိပြီး အရောင်မဲ့ဂေါ်မိတ်တိကိုမူ စိန်အဖြစ် တုပရန်အတွက် သုံးစွဲကတ်ရေ။ ဂုနောက်ဆုံးထွက်ဟိလာရေ စိန်အတုတိမှာ ဂေါ်မိတ်တိကိုအောက်ခံထားပြီး စိန်အရည်ဖြင့် လွှမ်းခြုံထားရေ နည်းပညာကို သုံးစွဲထားကြောင်း တွိ့ရရေ။

ဂေါ်မိတ်ရေလည်း စိန်တိပိုင် လားရာနန့်မျက်နှာပြင်ရို့ပေါ်တွင် မူတည်ပနာ မာဆင့်ကွာခြားတတ်ရေ။ မာကြောရေမှန်ကေလည်း ကြွပ်ဆတ်ရေအတွက် ၎င်းရို့ကို သိမ်းဆည်းရာတွင် တစ်ခုနန့် တစ်ခုပွတ်တိုက်မှုမဟိစီရန် တစ်ပွင့်ခြင်းစီခွဲပနာသတိထားသိမ်းဆည်းရရေ။

 ထွက်ဟိရာဒေသ 
မြန်မာ၊သီရိလင်္ကာ နန့်ထိုင်းနိုင်ငံရို့တွင် အဓိကထွက်ဟိပြီး ကျန်ကမ္ဘာ့ဒေသတိတွင်လည်း ထွက်ဟိရေ။ 

 ကျမ်းကိုး 

Category:ဘူမိဗေဒ